Yengil avtomobillar importi 7 mingtaga oshgan. Bu haqda Davlat statistika qo‘mitasi ma’lumot berdi. Foto: Pixabay Qo‘mita xabariga ko‘ra, 2022 yilning yanvar-iyun oylarida O‘zbekiston xorijiy davlatlardan qiymati 396 mln AQSh dollariga teng bo‘lgan 16 308 ta yengil avtomobil import qilgan. Yengil avtomobillar importi o‘tgan yilning mos davri bilan solishtirilganda 7 mingtaga yoki qariyb 2 baravarga oshgan. Qo‘mitaga ko‘ra, 2022 yilning yanvar-iyun oylarida O‘zbekiston 24 ta xorijiy davlatlardan yengil avtomobillar import qilgan. 6 oyda O‘zbekiston yengil avtomobillarni eng ko‘p import qilgan davlatlar: Xitoy – 7265 ta;   Koreya – 4510 ta;   Qozog‘iston – 2896 ta;   Rossiya – 1192 ta;   AQSh – 180 ta;   BAA – 84 ta;   Yaponiya – 65 ta;   Germaniya – 48 ta.